ທ່ານ Trump ກ່າວວ່າ ຈະບໍ່ເຂົ້າຮ່ວມການໂຕ້ວາທີ ຊຶ່ງທ່ານ Cruz ເອີ້ນ ທ່ານວ່າ 'ຂີ້ຢ້ານ'
ທ່ານ Kasich ກ່າວວ່າ ຖ້າ​ບໍ່​ມີທ່ານ Trump ​ເຂົ້າຮ່ວມ​ແລ້ວ ທ່ານກໍຈະບໍ່ໄປຮ່ວມເຊັ່ນກັນ ໂທລະພາບ Fox News ຈຶ່ງໄດ້ຍົກເລີກການໂຕ້ວາທີ.
ຜູ້ມີຄະແນນສຽງນຳໜ້າຂອງພັກຣີພັບບລີກັນ ທ່ານ Donald Trump ກຳລັງວາງແຜນ ໃນອັນທີ່ທ່ານເອີ້ນວ່າ  ໃນວັນຈັນຈະມາເຖິງນີ້ ແທນທີ່ຈະໂຕ້ວາທີ ກັບຄູ່ແຂ່ງຂອງທ່ານ 2 ຄົນທີ່ຍັງເຫຼືອຢູ່ນັ້ນ ເພື່ອໃຫ້ໄດ້ຮັບການ ແຕ່ງຕັ້ງເປັນຕາງໜ້າຂອງພັກ ລົງແຂ່ງຂັນເອົາຕຳແໜ່ງປະທາ ນາທິບໍດີ ທ່ານ Trump ແມ່ນມີກຳນົດຈະເຂົ້າຮ່ວມ ໃນການໂຕ້ວາທີ ກັບ ສະມາຊິກສະພາສູງ ຈາກລັດ Texas ທ່ານ Ted Cruz ແລະ ຜູ້ປົກຄອງລັດ Ohio ທ່ານ John Kasich ທີ່ຈັດໂດຍໂທລະພາບ Fox News ໃນເມືອງ Salt Lake City ລັດ Utah ແຕ່ທ່ານໄດ້ ກ່າວໃນວັນພຸດວານນີ້ ວ່າ ພັກຣີພັບບລີກັນ ໄດ້ມີ  ແລະ ທ່ານ ຈະບໍ່ເຂົ້າຮ່ວມ ທ່ານ Kasich ໄດ້ກ່າວວ່າ ຖ້າບໍ່ມີທ່ານ Trump ເຂົ້າຮ່ວມແລ້ວທ່ານ ກໍຈະບໍ່ໄປຮ່ວມເຊັ່ນກັນ ທັນທີທັນໃດ ຫຼັງຈາກບໍ່ມີບັນດາຜູ້ສະໝັກແຂ່ງຂັນເຂົ້າຮ່ວມ ຈຶ່ງເຮັດໃຫ້ໂທລະພາບ Fox News ຍົກເລີກການໂຕ້ວາທີ ທ່ານ Cruz ທີ່ມີຄະແນນນຳຫລັງ ທ່ານ Trump ໃນການນັບຈຳນວນຜູ້ແທນພັກຣີພັບບລີກັນ 673 ຕໍ່ 410 ທ່ານ ໄດ້ກ່າວຫາທ່ານ Trump ວ່າເປັນນັກທຸລະກິດ ທີ່ມີສັນຍາລັກ ຄື  ຫຼື ເປັນຜູ້ທີ່ຫລົບຫລີກ ແລະ ຊີ້ແນະໃຫ້ບັນດາຜູ້ສະໜັບ ສະໜູນຕົນ ໃຫ້ໄປຍັງເວັບໄຊ້ DuckingDonald com ເວັບໄຊ້ນັ້ນ ກ່າວວ່າ ແລະໄດ້ຮຽກຮ້ອງໃຫ້ປະຊາຊົນລົງນາມໃນຄຳຮ້ອງໃຫ້ທ່ານ Trump ໄປຮ່ວມ ການໂຕ້ວາທີ ສ່ວນການແຂ່ງຂັນຂອງພັກເດໂມແຄຣັດ ລະຫວ່າງອະດີດລັດຖະມົນຕີ ຕ່າງປະເທດ ທ່ານ ນາງ Hillary Clinton ແລະ ສະມາຊິກສະພາສູງ ຈາກລັດ Vermont ທ່ານ Bernie Sanders ຈະຂ້ອນຂ້າງຂຸ້ນຂ້ຽວ ພວກເພິ່ນຈະລົງແຂ່ງຂັນໃນຫຼາຍລັດ ຄືກັນກັບພັກຣີພັບບລີກັນ ແຕ່ວ່າ ຍັງມີກອງປະຊຸມປ່ອນບັດຂອງພັກໃນວັນອັງຄານສັບປະດາໜ້າຢູ່ທີ່ລັດ Idaho, ໃນວັນທີ 26 ມີນາ ຈະມີກອງປະຊຸມພັກ ໃນລັດ Alaska, Hawaii, Washington ແລະ ຢູ່ອີກບ່ອນໜຶ່ງ ໃນລັດ Wyoming ໃນວັນທີ 9 ເມສາ